CELEX: 62021TN0740
Language: da
Date: 2021-11-19 00:00:00
Title: Sag T-740/21: Sag anlagt den 19. november 2021 — Alcogroup og Alcodis mod Kommissionen

17.1.2022   
            
            
               DA
            
            
               Den Europæiske Unions Tidende
            
            
               C 24/48
            
         
      Sag anlagt den 19. november 2021 — Alcogroup og Alcodis mod Kommissionen
      (Sag T-740/21)
      (2022/C 24/63)
      Processprog: fransk
      
         Parter
      
      
         Sagsøgere: Alcogroup (Bruxelles, Belgien) og Alcodis (Bruxelles) (ved advokaterne P. de Bandt, C. Binet og M. Nuytten)
      
         Sagsøgte: Europa-Kommissionen
      
         Sagsøgernes påstande
      
      
                  —
               
               
                  Kommissionen tilpligtes at fremlægge de anfægtede afgørelser som led i foranstaltninger med henblik på sagens tilrettelæggelse.
               
            
                  —
               
               
                  De anfægtede afgørelser annulleres.
               
            
                  —
               
               
                  Kommissionen tilpligtes at betale samtlige sagsomkostninger.
               
            
         Søgsmålsgrunde og væsentligste argumenter
      
      Til støtte for søgsmålet til prøvelse af dels Kommissionens afgørelse, hvorved Abengoa SA og Abengoa Bioenergia SA blev opfordret til under visse betingelser at genoptage forligsproceduren i sag AT.40054 — Ethanol Benchmarks, dels afgørelsen om genoptagelse af den pågældende procedure, har sagsøgerne fremsat et enkelt anbringende om tilsidesættelse af de regler, der finder anvendelse på forligsprocedurer.
      Sagsøgerne har gjort gældende, at Kommissionen med vedtagelsen af de anfægtede afgørelser har tilsidesat de regler, der finder anvendelse på forligsprocedurer. De gældende regler gør det nemlig ikke muligt for Kommissionen at genoptage en forligsprocedure på dette trin af sagen og i endnu mindre grad at udelukke enhver diskussion vedrørende den korte redegørelse for sagen, der blev videregivet inden for rammerne af en første forligsprocedure i 2016 og 2017. Sagsøgerne har endvidere gjort gældende, at de anfægtede afgørelser medfører en åbenbar tilsidesættelse af deres ret til forsvar.